Memory Stick

Memory Stick (kadang-kadang disingkatkan kepada MS) adalah format kad ingatan kilat yang mula dilancarkan oleh Sony pada bulan Oktober 1998 , dan istilah tersebut juga digunakan bagi merangkumi keseluruhan keluarga Memory Stick. Antaranya termasuklah Memory Stick PRO, penambah baikan yang membolehkan kapasiti storan yang lebih besar serta kadar pemindahan data yang lebih pantas; Memory Stick Duo, versi lebih kecil bagi Memory Stick (termasuklah PRO Duo); serta Memory Stick Micro (M2) yang lebih kecil lagi. Pada Disember 2006 Sony melancarkan Memory Stick PRO-HG, varian berkelajuan tinggi bagi MS PRO untuk kegunaan gambar pegun dan video berdefinisi tinggi.

Sejarah 
Memory Stick asal cuma boleh didapati sehingga saiz 128 MB, dan satu lagi versi iaitu Memory Stick Select membolehkan 2 cip ingatan 128 MB dipasang pada kad yang sama. Masalah tersebut hanya dapat diatasi melalui pengenalan Memory Stick PRO. Kad 8 GB telah diperkenalkan pada Pertunjukan Elektronik Pengguna 2006 di Las Vegas, Nevada dan menurut Sony, kelajuan potensi maksimum bagi Memory Stick PRO adalah 32 GB.

Walaupun jangka hayat produk bagi Memory Stick boleh dikatakan setanding dengan format terkenal lain seperti CompactFlash dan Secure Digital (SD), kegunaannya hanya terhad kepada produk buatan Sony ataupun Sony Ericsson. Sony turut memberi lesen bagi SanDisk dan Lexar untuk mengeluarkan Memory Stick.

Jenis-jenis Memory Stick 
 Memory Stick asal (4 - 128 MB; 256 MB (128x2 MB) untuk Memory Stick Select)
 Memory Stick PRO
 Memory Stick Duo dan PRO Duo
 Memory Stick Micro
 Memory Stick PRO-HG

Spesifikasi

Kelajuan pemindahan
Asal:
 Kelajuan tulis maksimum: 14.4 Mbit/s (1.8 MB/s)
 Kelajuan baca maksimum: 19.6 Mbit/s (2.5 MB/s)

Duo/PRO Duo:
 Kelajuan pemindahan: 159 Mbit/s (20 MB/s)
 Kelajuan tulis maksimum: 15 Mbit/s
 Kelajuan baca maksimum: 80 Mbit/s (PRO Duo Berkelajuan Tinggi)

Micro (M2):
 Kelajuan pemindahan: 160 Mbit/s (20 MB/s)

Saiz rekabentuk
 Standard dan PRO: 50.0 mm (panjang; P) × 21.5 mm (lebar; L) × 2.8 mm (tebal; T)
 Duo dan PRO Duo: 31.0 mm (P) × 20.0 mm (L) × 1.6 mm (T)
 Micro: 15.0 mm (P) × 12.5 mm (L) × 1.2 mm (T) (lebih kurang 1/4 saiz MS Duo)

Lihat juga 
 Sony
 Kad ingatan
 Perbandingan antara kad ingatan

Produk Sony
Storan komputer